recursal/SuperWikiNEXT-32B huggingface dataset:
**גאורג הראשון, נסיך אנהלט-דסאו** (בגרמנית: **Georg I. von Anhalt-Dessau**;‏ 1390 – 21 בספטמבר 1474) היה נסיך גרמני מבית אסקניה אשר שלט באנהלט-דסאו בין השנים 1405–1474.

ביוגרפיה
--------

גאורג נולד בשנת 1390, והיה הבן השני של זיגיסמונד הראשון, נסיך אנהלט-דסאו ויודית מקווירפורט, בתו של גבהארד האחד עשר, רוזן קווירפורט.

בשנת 1405מת אביו, וגאורג ירש את נסיכות אנהלט-דסאו לצד אחיו הגדול ולדמאר הרביעי ואחיו הצעירים זיגיסמונד השני ואלברכט החמישי. בשנת 1435 הוא אימץ לעצמו את סגנון נסיך צרבסט-דסאו" ובשנת 1460 נטל לעצמו את התואר "נסיך קתן".

בשנת 1468 הוא ירש את נסיכות אנהלט-ברנבורג, ושלוש שנים מאוחר יותר, בשנת 1471 הוא חתם על חוזה עם דודו אדולף הראשון, נסיך אנהלט-קתן, שבו חילקו ביניהם את השליטה באנהלט-קתן, אולם עד מהרה ויתר גאורג על זכויותיו לטובת בנו ולדמאר השישי, נסיך אנהלט-קתן. מותם של אחיו של גאורג בין השנים 1417–1469 ללא יורשים, הותירה אותו כשליט הבלעדי של אנהלט-דסאו. ב-21 בספטמבר 1474 מת גאורג, ובניו ארנסט הראשון, גאורג השני, זיגיסמונד השלישי, ורודולף הרביעי ירשו את נחלותיו.

משפחתו
------

בשנת 1413 התחתן גאורג עם מטילדה מאנהלט-ברנבורג, בתו של אוטו השלישי, נסיך אנהלט-ברנבורג, אולם לא היו להם ילדים.

בשנת 1432 התחתן גאורג בשנית עם יופמיה מאלס, בתו של קונרד השלישי הישן, דוכס אולשניצה ואלמנתו של אלברכט השלישי, הנסיך הבוחר מסקסוניה, ממנה היו לו שש בנות:

* אנה (מתה ב-1492), התחתנה עם הנרי השני, רוזן פלאואן ורוזן העיר מייסן, ולאחריו התחתנה עם יוהאן הראשון, דוכס של הונשטיין-הלדרונגן
* מרגרטה (מתה ב-1516)
* הדוויג
* מריה
* הדוויג (מתה ב-1516)
* ברברה

בשנת 1442 התחתן גאורג בשלישית עם סופיה מהונשטיין, ממנה היו לו שלושה ילדים:

* אגנס (1445 – 1504)
* ולדמאר (1450 – 1508)
* שלואסטיקה (1451 – 1504)

ב-7 בספטמבר 1453 התחתן גאורג ברביעית עם אנה מלינדוב-רופין, בתו של אלברכט השביעי, רוזן לינדוב-רופין, ממנה היו לו תשעה ילדים:

* ארנסט (1454–1516)
* גאורג (1454–1509)
* זיגיסמונד (1456 – 1487)
* אנה (מתה ב-1531), התחתנה עם יוהאן החמישי, רוזן אולדנבורג
* רודולף (מת ב-1510)
* ברנהרד
* יוהאן
* היינריך
* לורנץ

קישורים חיצוניים
----------------

ויקישיתוף מדיה וקבצים בנושא **גאורג הראשון, נסיך אנהלט-דסאו** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 136158765
* VIAF: 80550899
* WorldCat (עם VIAF): 80550899

 |
**Inside the NBA** היא התוכנית לאחר המשחק של ה-NBA בשידורי TNT. התוכנית מציגה את המארח ארני ג'ונסון עם האנליסטים קני סמית', צ'ארלס בארקלי ושאקיל אוניל, עם אנליסטים תומכים או ממלאי מקום, כולל כריס וובר, גרנט היל ודריימונד גרין.

עד סוף 2021 זכתה התוכנית בחמישה עשר פרסי אמי לספורט. התכנית זכתה שש פעמים בפרס התוכנית היומית הטובה ביותר (2002, 2006, 2007, 2008, 2009, 2014), חמש פעמים בפרס התוכנית השבועית הטובה ביותר (2012, 2014, 2019, 2020, 2021), פעמיים לתוכנית ההרצה המוגבלת הטובה ביותר (2019, 2021), פעם אחת לקישוט ויזואלי האמנות הטובים ביותר (2016) ופעם אחת לחוויית הטלוויזיה החברתית הטובה ביותר (2019). ג'ונסון זכה גם בשישה פרסים כמארח אולפנים (2002, 2007, 2015, 2019, 2020, 2021) ובארקלי זכה בארבעה כאנליסט אולפן (2012, 2013, 2017, 2020). בנוסף לאותן זכיות, הוכרז בשידור חי במהדורת ה-11 במאי 2016 כי Inside יוכנס להיכל התהילה של השידור והכבלים באוקטובר 2016, ותהיה התוכנית השתים עשרה בלבד שתקבל את הכבוד, ותוכנית הספורט השלישית שתעשה זאת אחרי SportsCenter ו-Monday Night Football.

תוכניות
-------

Shaqtin 'a Fool - תוכנית שבה יורדים וצוחקים על טעויות של שחקנים במשחק, שאקיל אוניל המנחה ועל שמו נקראה הסדרה. המועמדים התכופים כוללים את ג'בייל מק'גי, קנדריק פרקינס, ניק יאנג, אוטו פורטר וברנדון נייט אף על פי שאפילו כוכבים כמו לברון ג'יימס, בלייק גריפין, ג'יימס הארדן וראסל ווסטברוק הופיעו.

אזור 21 - קטע בהנחיית קווין גארנט, שהצטרף לתוכנית לאחר פרישתו לפני עונת 17–2016. פינה זו ידועה בהיותה רשמית פחות, וכן ידועה בנוכחותו של "כפתור קשקוש" לזמן שבו גארנט או אורח רוצים לקלל, מה שלפעמים נותר ללא שימוש.

סטטיסטיקת הלילה של EJ Neat-O - קטע הסיום המסורתי, שלעיתים צוין בחוסר המשך החסות שלו (אם אין נותן חסות, המשפטים "מוגש על ידי ... אף אחד" ו"לא בוטלו בחסות מאז 1989! "משומשים). עם זאת, ג'ונסון השתמש בחסויות כמו: דייב אנד באסטר, טאקו בל, ג'ים בים, JBL ו-EA Sports כחסות התוכנית. לפעמים הוא יכול להציג סטטיסטיקות מעניינות או הומוריסטיות, אך הוא יכול גם להימנע מהסטטיסטיקה לטובת קטע הומוריסטי. כמה דוגמאות כוללות: הצגת קומיקס של ליגת הצדק שנעשה במיוחד על ידי DC קומיקס לסוף שבוע האולסטאר של ה-NBA 2014 בהשתתפות סופרמן, גרין לנטרן, פלאש ופלדה (שאונייל שיחק פעם בסרט).

שחקנים בלבד - משנת 2017 עד 2019, זה היה השם שניתן למהדורת יום שני, השמור לאנליסטים שהפכו לשחקנים כמו וובר, אוניל, גארנט, איזיה תומאס, כריס בוש וברון דייוויס. שחקניות WNBA כמו ליסה לסלי וקנדס פארקר היו יושבות כאנליסטיות לשידורים אלה.

מוזיקת נושא
-----------

שיר הנושא הנוכחי, שהולחן על ידי הגיטריסט לשעבר של להקת הרוק יס, טרבור רייבין נמצא בשימוש מאז עונת 2002–2003.
בשיח התקשורתי, **תוכן מיני** הוא סוג של תוכן מילולי או ויזואלי, המתאר פעילות מינית, אשר עשויה להיות מפורשת (פורנוגרפיה), מרומזת (פלירט), או לכלול שפה מינית ולשון הרע.

תוכן מיני הוא גורם בעל משמעות רבה ברוב מערכות דירוג התוכן, כגון עבור תוכניות טלוויזיה, סרטים ומשחקי וידאו. הזמינות הגוברת של תוכן מיני, במיוחד באינטרנט, הגדילה את החשיפה של אנשים לתוכן מיני. עם זאת, חשיפה כזו לא תמיד רצויה.

מחקרים הראו שחשיפה לתוכן מיני משפיעה על מחשבותיהם והתנהגותם של אנשים, אם כי קיימת מחלוקת לגבי מידת ההשפעה. גרט מרטין האלד, פסיכולוג מאוניברסיטת קופנהגן, שחיבר מחקר בנושא זה, מצא כי צפייה ב-"מדיה בעלת אופי מיני מפורשת" מהווה רק 0.3% עד 4% משינויי ההתנהגות. כמו כן, המחקר מצא כי "הנתונים שלנו מצביעים על כך שגורמים אחרים כגון נטיות אישיות - חיפוש אחר תחושה ספציפית - במקום צריכה של חומר מיני מפורש עשוי למלא תפקיד חשוב יותר במגוון התנהגויות מיניות של מתבגרים ומבוגרים צעירים."

ראו גם
------

* צנזורה
* ארוטיקה
* NSFW
* פורנוגרפיה

קישורים חיצוניים
----------------

ויקישיתוף מדיה וקבצים בנושא **תוכן מיני** בוויקישיתוף

הערות שוליים
------------

1. 1 2  Brown, Jane D. (בפברואר 2002). "Mass Media Influences on Sexuality". *The Journal of Sex Research*. Taylor & Francis, Ltd. **39** (1): 42–45. doi:10.1080/00224490209552118. JSTOR 3813422. PMID 12476255. `{{cite journal}}`:  (עזרה)
2. 1 2  Taylor, Laramie D. (במאי 2005). "Effects of Visual and Verbal Sexual Television Content and Perceived Realism on Attitudes and Beliefs". *The Journal of Sex Research*. Taylor & Francis, Ltd. **42** (2): 130–137. doi:10.1080/00224490509552266. JSTOR 3813149. PMID 16123843. `{{cite journal}}`:  (עזרה)
3. ↑  Pappas, Stephanie (25 באפריל 2013). "Teen Sex Study Shows Racy Movies & Online Content Have Little Effect On Adolescent Sexuality". *LiveScience*. The Huffington Post. ארכיון מ-2015-09-24. נבדק ב-28 באפריל 2013. `{{cite web}}`:  (עזרה)
**איבון פיי מינטון** (באנגלית: **Yvonne Fay Minton**, נולדה ב-4 בדצמבר 1938) היא זמרת אופרה אוסטרלית. קולה הרבגוני מאפשר לה להופיע בתפקידי סופרן, מצו סופרן או אלט.

חייה
----

מינטון, ילידת סידני, ניו סאות' ויילס, אוסטרליה, קיבלה מלגה ללימודי פיתוח קול בקונסרבטוריון למוזיקה של סידני. היא זכתה בפרס אייסטדפוד הלאומי בקנברה ובעוד כמה וכמה תחרויות שירה. היא הייתה לאחת מזמרות האלט המובילות באוסטרליה והרבתה להופיע ברדיו ובטלוויזיה ועם תזמורות סידני וקווינסלנד.

איבון מינטון עזבה את אוסטרליה בשנת 1961 להמשך לימודיה בלונדון. באותה שנה זכתה בפרס קתלין פרייר כקונטראלט הטובה ביותר בתחרות זמרה בינלאומית בדן בוס בהולנד. תפקידה הגדול הראשון באנגליה היה כ"מגי דמפסטר" בהצגת הבכורה של "הצגה של איש אחד" מאת **ניקולאס מו**.

כעבור זמן קצר הייתה לחברה מן השורה בלהקה של בית האופרה המלכותית, קובנט גארדן. מאז הופיעה עם רוב התזמורות החשובות באנגליה ובבתי אופרה ברחבי אירופה וארצות הברית. 

כמו כן הופיעה בפסטיבל ביירוית ובפסטיבל זלצבורג. בשנת 1972 הופיעה לראשונה במטרופוליטן אופרה בתפקיד "אוקטביאן" ב"אביר הוורד" של ריכרד שטראוס. בשנת 1979 קיבלה תואר כבוד של האימפריה הבריטית על תרומותיה למוזיקה. בהקלטת "נורמה" של בליני משנת 1965 שרה מינטון בתפקיד "קלוטילד", בחברת דקה. כמו שקרה כמעט לכל שאר משתתפי ההקלטה הזו, דהתה גם הופעתה בזוהר המסנוור של ג'ואן סאת'רלנד ומרילין הורן. הופעתה, לאמיתו של דבר, הייתה מן המיטב שבמיטב.

קישורים חיצוניים
----------------

* איבון מינטון, במסד הנתונים הקולנועיים IMDb (באנגלית)
* איבון מינטון, באתר AllMovie (באנגלית)
* איבון מינטון, במסד הנתונים הקולנועיים KinoPoisk (ברוסית)
* איבון מינטון, באתר AllMusic (באנגלית)
* איבון מינטון, באתר MusicBrainz (באנגלית)
* איבון מינטון, באתר Yandex.Music (ברוסית)
* איבון מינטון, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421828605171
* BIBSYS: 3073602
* BNE: XX871093
* BnF: cb13897551s (data)
* CiNii: DA09546808
* GND: 129419508
* ISNI: 0000 0001 2103 9420
* LCCN: n81120324
* LNB: 000104282
* MusicBrainz: 91f3f87f-12b6-4820-a815-74e10b4135bf
* NKC: xx0138748
* NLA: 36550103
* NSK: 000045289
* NTA: 106618156
* RERO: 02-A003597663
* SUDOC: 070197369
* Trove: 1286887
* VIAF: 114697291
* WorldCat: lccn-n81120324

 |
פתח המנהרה בשנות ה-20
הבאסה בהרצליה במפת הקרן לחקר ארץ ישראל משנת 1880
ה**באסה** (ביצה בערבית), בעבר נקראה Bahret Katurieh‏
, היא שלולית חורף בהרצליה. אזור הבאסה הוא אזור נמוך בין מצוקי הכורכר של כפר שמריהו והעיר הרצליה. בעשור הראשון של המאה ה-21 הפך רוב שטחה של הבאסה לפארק עירוני.

המנהרה הרומית
-------------

בתקופה הביזנטית נעשו ניסיונות לנקז את מי הביצה לים, באמצעות מנהרה באורך של כ-190 מטרים ובגובה של כ-2 מטרים שנחפרה ברכס הכורכר, כדי לנצל את אדמות הביצה הפוריות לגידולים. המנהרה ניקזה את המים לים באמצעות נחל גלילות. במשך השנים נסתמה המנהרה והביצה חזרה לגודלה המקורי באורך של כקילומטר וחצי ורוחב של כחצי קילומטר. ב-1931 שימשה המנהרה (הקרויה "המנהרה הרומית") את ארגון ההגנה כאתר מטווחים ואימונים. כיום המנהרה משמשת משכן לעטלפים וחלק מקירותיה התמוטטו. את פתחה המערבי של המנהרה ניתן לראות מכביש החוף, כ-900 מטרים צפונית למחלף הסירה, בצדו המזרחי של הכביש. רחוב המנהרה בהרצליה נקרא כך על שום סמיכותו למנהרה.

הבאסה
-----

הבאסה שכנה בין הכפרים הערבים אג'ליל מדרום לאל-חרם מצפון.
ב-1922 הוזכר המקום על ידי רשויות הבריאות של הצבא הבריטי כאחד ממוקדי המלאריה החמורים ביותר באזור, יחד עם הביצה בצומת גלילות. לאחר כיבוש האזור בקרב צליחת מעברות הירקון בוצעו פעולות חירום להדברת יתושי האנופלס והביצה נוקזה בחלקה. רק עם הקמת הרצליה ופתיחת המנהרה הרומית נעלמה הביצה הקבועה והאדמות הפכו לשדות חקלאיים. בשנות ה-80 ננטשו חלק מהחלקות החקלאיות באזור וחלק קטן מאזור הביצה המקורית הפך לשלולית עונתית אשר מתמלאת בחורף ומתייבשת בקיץ. הניקוז הלקוי באזור גרם לכך שבימים גשומים הוצפו גם הכבישים הסמוכים לשלולית.

פארק הרצליה
-----------

 ערך מורחב – **פארק הרצליה**  

בעשור הראשון של המאה ה-21 הפך רוב שטחה של הבאסה לפארק עירוני. חלק משלולית החורף נשמר במצבו זה, כחלק מנוף הפארק.

ראו גם
------

* שלולית חורף

קישורים חיצוניים
----------------

ויקישיתוף מדיה וקבצים בנושא **באסה** בוויקישיתוף
* פארק הרצליה והבאסה - באתר "טבע ונופים בישראל"
* שילוב בריכת החורף במסגרת פארק הרצליה ("הבאסה") ושימור ערכי הטבע, נייר עמדה של החברה להגנת הטבע, 2008
* אביטל גזית, סקר אקולוגי "שקע הרצליה" (הבאסה), 2006
* אלי אלון, המנהרה מוזנחת; האשמים: העטלפים, באתר News1 מחלקה ראשונה‏, 24 ביוני 2013

הערות שוליים
------------

1. ↑  1881. The survey of western Palestine : memoirs of the topography, orography, hydrography, and archaeology. עמוד 134
2. ↑   מדוע איזור השרון מוצף כל שנה בחורף? - הכירו את "האמבטיה של המדינה" | בשביל הסיפור, סרטון בערוץ "תאגיד השידור הציבורי", באתר יוטיוב (אורך: 10:42), 2 בינואר 2022
3. ↑  Medical services; diseases of the war. 1922 עמוד 249
**דרפנוזאורוס** (שם מדעי: ***Drepanosaurus***; מילולית: "לטאת מגל") הוא סוג של זוחל דיאפסידי קטן מקבוצת הפרוטורוזאוריה אשר חי במשך הטריאס העליון. המאובנים שלו התגלו באיטליה וכנראה גם בארצות הברית, סביב ניו מקסיקו וניו ג'רזי, והם תוארו למדע ב-1979 בידי החוקר גיובני פינה (Giovanni Pinna).

זוחל דמוי-לטאה זה הגיע לאורך 45 עד 50 סנטימטרים והיה קרוב ללפידוזאורים המודרניים ובנוסף היה כנראה שוכן עצים בעל זנב מסתלסל כשל זיקית ועצמות עצם הגומד דמויות מגל, מהם קיבל את שמו. נמצאו ממנו רק שרידי גוף וזנב אך ללא גולגולת או צוואר, כך שקשה לשער איך התקיים. עם זאת מבנה החוליות מזכיר למספר חוקרים גוף של דוב נמלים וייתכן שהתנהל בצורה דומה והיה אוכל נמלים בעל לשון ארוכה וטפרים חזקים ומעוקלים. חוקרים אחרים סוברים שהיה צמחוני בעל זנב כשל קוף עכביש ומכנים אותו "לטאת קוף" וכמה חוקרים אף סוברים שחי במים.

זוחל זה היה קרובו הרחוק של הלונגיסקואמה בעל החוליות הזקורות.

קישורים חיצוניים
----------------

ויקישיתוף מדיה וקבצים בנושא **דרפנוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* מאובן דרפנוזאורוסמאובן דרפנוזאורוס
* מאובן דרפנוזאורוסמאובן דרפנוזאורוס
**איבו ואן דאם** (בספרדית: **Ivo Van Damme**; ‏ 21 בפברואר 1954 – 29 בדצמבר 1976) היה אתלט בלגי, סגן אלוף אולימפי (מונטריאול 1976) בריצת 800 מטר ובריצת 1500 מטר, ואלוף אירופה באולם (מינכן 1976) בריצת 800 מטר.

ביוגרפיה
--------

ואן נולד וגדל בבריסל שבבלגיה. הוא שיחק כדורגל עד גיל 16, ולאחר מכן עבר לאתלטיקה. הפריצה שלו התרחשה בשנת 1976, כאשר סיים במקום הרביעי בריצת 800 מטר באליפות אירופה עד גיל 20.

### 1975

#### סגן אלוף אירופה באולם בריצת 800 מטר

באליפות אירופה באולם שנערכה בחודש מרץ בקטוביץ שבפולין זכה ואן דאם במדליית כסף בריצת 800 מטר בתוצאה של 1:50.1 דקות, אחרי גרהרד שטול מגרמניה המזרחית (1:49.8 דקות) ולפני ולדימיר פומורנייב מברית המועצות (1:50.2 דקות).

### 1976

#### אלוף אירופה באולם בריצת 800 מטר

באליפות אירופה באולם שנערכה בחודש פברואר במינכן שבגרמניה זכה ואן דאם במדליית זהב בריצת 800 מטר בתוצאה של 1:49.2 דקות, לפני יוזף שמיד מגרמניה המערבית (1:49.8 דקות) ומילובן סאביץ' מיוגוסלביה (1:49.9 דקות).

#### סגן אלוף אולימפי בריצות 800 מטר ו-1500 מטר

באולימפיאדת מונטריאול שנערכה בחודש יולי במונטריאול שבקנדה זכה ואן דאם במדליית כסף בריצת 800 מטר בשיא אישי חדש של 1:43.86 דקות, אחרי אלברטו חואנטורנה מקובה שקבע שיא עולם (1:43.50 דקות) ולפני ריק ווליוטר מארצות הברית (1:44.12 דקות). הוא זכה במדליית כסף גם בריצת 1500 מטר בתוצאה של 3:39.27 דקות, אחרי ג'ון ווקר מניו זילנד (3:39.17 דקות) ולפני פול-היינץ ולמן מגרמניה המערבית (3:39.33 דקות).

מותו
----

ב-29 בדצמבר 1976 מת ואן דאם בתאונת דרכים באורנז' שבצרפת, כאשר היה בדרכו לביתו ממרסיי.

קישורים חיצוניים
----------------

ויקישיתוף מדיה וקבצים בנושא **איבו ואן דאם** בוויקישיתוף

* איבו ואן דאם, באתר הוועד האולימפי הבין-לאומי
* איבו ואן דאם, באתר olympedia.org
* איבו ואן דאם, באתר התאחדות האתלטיקה הבין-לאומית
* איבו ואן דאם, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 7325
* ISNI: 0000 0003 9206 6658
* LCCN: n2015035817
* NTA: 161354386
* VIAF: 286019950
* WorldCat: lccn-n2015035817

 |
קרון הרכבת הקלה של אדיס אבבה
**הרכבת הקלה של אדיס אבבה** (באמהרית: **የአዲስ አበባ ቀላል ባቡር**) היא מערכת רכבת קלה בעיר אדיס אבבה בירת אתיופיה, אשר החלה לפעול בספטמבר 2015. המערכת נמצאת בבעלות רשות התחבורה של אדיס אבבה, ומופעלת ומתוחזקת על ידי חברת הרכבת התחתית של שנג'ן.

זוהי הרכבת הקלה הראשונה במזרח אפריקה ומדרום לסהרה

מאפיינים
--------

הרכבת הקלה של אדיס אבבה פעילה בשני קווי רכבת. אורך המסילות הוא כ-31.6 קילומטר, ולאורכן 39 תחנות העלאת והורדת נוסעים. בשנת 2018 השתמשו 40 מיליון נוסעים בשירותי הרכבת הקלה.

המערכת כוללת שילוב של רכבת קלה ייעודית על ויאדוקט (בה הפרדה מתנועה אחרת) וחשמלית (Tram) ברחוב (משותפת עם הולכי רגל וכלי רכב).

מערכי הקרונות הם מתוצרת חברת CNR, העתידה לספק גם את המערכים של הקו האדום של הרכבת הקלה בתל אביב.

מפעיל
-----

הזיכיון לתפעול המערכת נמצא בידי תאגיד חברת הרכבת התחתית של שנג'ן.

היסטוריה
--------

בשנת 2010 הגיע תאגיד המסילות האתיופי להסכמה עם בנק הייבוא-ייצוא הסיני על מימון התוכנית שתכלול 39 ק"מ של מסילה ושני קווים.

הקמת המערכת החלה בשנת 2011 על ידי חברת הרכבת של סין במימון סיני, והיא הושלמה בשנת 2015.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הרכבת הקלה של אדיס אבבה** |

הערות שוליים
------------

1. ↑  הניו יורק טיימס, הרכבות החשמליות סוללות לסינים את הדרך לכיבוש אפריקה, באתר TheMarker‏, 21 בפברואר 2017
פירוש נוסף ערך זה עוסק בלהקת רוק פסיכדלי בריטית. אם התכוונתם למשמעות אחרת, ראו מחר (פירושונים).

**Tomorrow** הייתה להקת רוק פסיכדלי בריטית שפעלה בעיקר בשנים 1967–1968. על אף שמבקרי הרוק, ובעיקר השדרן הנודע ג'ון פיל העריכו מאוד את הלהקה, היא לא הצליחה מבחינה מסחרית כחלוצות אחרות של הרוק הפסיכדלי בזמנה, כמו פינק פלויד וסופט מאשין. 

חברי הלהקה היו סטיב האו (גיטרה), קית ווסט (שירה), ג'ון "ג'יוניור" ווד (בס) וג'ון "טווינק" אולדר (תיפוף). הם ניגנו גרסאות כיסוי למוזיקת רוק, נשמה ורית'ם-אנד-בלוז תחת שמות שונים (The In Crowd, Four Plus One), עד שהחליטו ליצור מוזיקה בעצמם תחת השם "טומורו" ("מחר"). 

ההקלטה הראשונה של הלהקה הייתה ב-21 בספטמבר 1967 במסגרת תוכניתו של ג'ון פיל ברדיו BBC One. היא הייתה אמורה להשתתף בפסקול הסרט "יצרים" של מיכלאנג'לו אנטוניוני, אבל בסופו של דבר השתתפו בסרט היארדבירדס. חברי הלהקה השתתפו בסרט אחר, אבל גם שם הוחלט בסופו של דבר להשתמש בלהקה אחרת. להיטם הגדול ביותר הולחן על ידי קן ברג'ס ב-1967 ונקרא "My White Bicycle". 

ב-1970 הצטרף גיטריסט הלהקה, סטיב האו, ללהקת יס.

קישורים חיצוניים
----------------

* 

* אתר האינטרנט הרשמי של Tomorrow (באנגלית)

* Tomorrow, באתר MusicBrainz (באנגלית)

* Tomorrow, באתר Discogs (באנגלית)

* Tomorrow, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8000591
* GND: 10321568-2
* LCCN: no98025193
* MusicBrainz: 0be8eb1c-a6a2-4a43-9585-bcf63e4d9bb7
* VIAF: 266116949
* WorldCat: lccn-no98025193

 |
**הרכבת גיבסון** היא שיטה להרכבת מקטעי DNA, המאפשרת חיבור של מספר מקטעי DNA בתגובה איזותרמית אחת.
השיטה פותחה בשנת 2009 על ידי דניאל גיבסון, בעת שעבד במכון ג'יי. קרייג ונטר (JCVI).

השיטה
-----

הרכבת גיבסון מיועדת לחיבור מספר מקטעי DNA, בהתבסס על זהות רצפית. לצורך כך נעשה שימוש במקטעי DNA החופפים ביניהם בכ-20-40 זוגות בסיסים. אל מקטעי ה-DNA מוסיפים תערובת של שלושה אנזימים בתוך תמסית בופר מתאימה, ומדגירים בטמפרטורה של 50°C למשך שעה.

בבסיס השיטה עומדת פעילותם של שלושה אנזימים:

* אקסונוקלאז T5
* DNA פולימראז עמיד בחום (דוגמת פולימראז Phusion)
* Taq DNA ליגאז

פעילות האקסונוקלאז מביאה לפירוק של גדיל DNA יחיד מכיוון קצה '5. בעקבות זאת, מקטעי DNA חופפים נצמדים זה לזה (עוברים היברידיזציה). כעת פעילות הפולימראז משלימה את הפער הקיים במולקולת התוצר באמצעות הוספת נוקלאוטידים. לבסוף, פעילות הליגאז מביאה לחיבור של מקטעי DNA סמוכים, ומתקבלת מולקולת DNA מאוחה ורצופה.

ניתן לבצע טרנספורמציה של התוצר לחיידקי E. coli ולהפיק מהם את מקטעי ה-DNA.

קישורים חיצוניים
----------------

מדריך להרכבת גיבסון, אונ' קיימברידג' (אנגלית)
**יועד בית-יוסף** (נולד ב-2 בדצמבר 1987 בגבעתיים), הוא כדורסלן ישראלי המשחק בעמדות הרכז בקבוצת הבת של מכבי עירוני רמת גן מליגה ב' גובהו 1.82 מטר.

קריירה
------

בית-יוסף גדל במחלקת הנוער של הפועל גבעתיים אצל המאמנים יואב חריש ורן קוניק, ובעונתו האחרונה בנוער אף זכה בתואר שחקן העונה. (2005/6). 

בעונת 2006-2007 החל בית-יוסף את דרכו בבוגרים במדי מכבי אשדוד, אז בליגה הלאומית, בה שיחק גם בעונת 2007-2008. 

את הפריצה האמיתית הראשונה שלו עשה בית-יוסף בעונה שלאחר מכן, 2008-2009, בה שיחק באליצור רמלה, ושם קלע למעלה מ-10 נקודות בממוצע למשחק.

בעונת 2009-2010 הגיע יועד לקדנציה הראשונה שלו בקבוצת מכבי באר יעקב.

את עונת 2010-2011 החל בית-יוסף בקבוצת הפועל בארי, אך לאחר מספר מחזורים חזר לבאר יעקב, שם המשיך והשתפר עד שהגיע לממוצע של מעל 15 נקודות למשחק. בקיץ של אותה עונה זומן בית יוסף לנבחרת האולימפית ששיחקה באוניברסיאדת שנג'ן (2011). יועד קלע בטורניר יותר מ-8 נקודות למשחק.

בעונת 2011-2012 המשיך בית-יוסף להצטיין במדי באר יעקב, ואף הוביל אותה למשחקי הפלייאוף לעלייה לליגת העל. בית-יוסף נבחר למצטיין העונה עם קרוב ל-20 נקודות בממוצע למשחק ועם יכולת נפלאה. גם במהלך הפלייאוף המשיך בית יוסף להצטיין, אך הפסיד עם קבוצתו בסדרת הגמר להפועל תל אביב.

לאור היכולת שגילה זכה בית-יוסף לקידום משמעותי בקריירה ובתחילת עונת 2012/13 לראשונה חתם על חוזה לשנתיים בליגת העל בקבוצת הפועל גלבוע/גליל.

בעונת 2013/14 חתם בקבוצת ברק נתניה בה השיג ממוצעים של 4.6 נקודות ב-12.2 דקות למשחק.

בקיץ 2014 חתם בקבוצת הפועל חולון.

שנה מאוחר יותר חתם בית-יוסף בעולה החדשה לליגה הלאומית הפועל רמת גן. בספטמבר 2016 חתם בבני הרצליה. לאחר זמן קצר ביקש להשתחרר מהקבוצה, מכיוון שהתקשה להקדיש את הזמן לאימונים בליגת העל, וחתם בעירוני רמת גן מהליגה הלאומית.
במרץ 2017 עבר בית יוסף להפועל באר שבע/ב"ש
באוגוסט 2017 חתם באליצור עירוני נתניה מהליגה הארצית.
ב-2018 עבר למכבי רמת גן יהלום מליגה ב' (קבוצת הבת של מכבי עירוני רמת גן)

קישורים חיצוניים
----------------

* אתר למנויים בלבד עירד צפריר, יועד בית יוסף: "מגיל קטן אני שומע 'אתה נמוך, לא תהיה שחקן'", באתר הארץ, 11 באוקטובר 2015 סרטונים

הערות שוליים
------------

1. ↑  אור שקדי‏, יועד בית יוסף שוחרר מבני הרצליה לבקשתו, אור לאומי חתם במקומו, באתר וואלה!‏, 26 בספטמבר 2016
**אמונד הזקן** (בשוודית: **Emund den gamle**, בשוודית עתיקה: **Æmunðær gamlæ**, או **Æmunðær gammal**, או **Æmunðær slemæ**;‏ מת: 1060) היה מלך שוודיה מ-1050 ועד מותו.

אמונד היה בנו הבלתי חוקי של אולוף סקטקונונג, מלך שוודיה. אשתו של אמונד הייתה אסטריד, בתם של האציל הנורווגי ניאל פינסון, ושל גונהילד ממשפחת סקילגה שמאזור הלוגלנד שבנורווגיה. אמונד ואסטריד הביאו לעולם שלושה ילדים שעליהם ידוע: הבנים אנונד ואינגבר, ששניהם מתו על פני אביהם, ובת, ששמה לא ידוע, אך היא הייתה אשתו של סטנקיל, מלך שוודיה ואמם של שני מלכים שוודים נוספים, אינגה הזקן ואלסטן סטנקילסון.

אמונד ירש על כס המלכות את אחיו, אנונד יקוב בשנת 1050 לערך. דווח שהוא כונה Emund Slemme ("הרע"), בשל העובדה שהוא התנגד באופן פעיל לכמרים מהארכיבישופות של ברמן לטובתו של המיסיונר האנגלי, אוסמונדוס. בקובץ "החוק הוסטרוגוטי" (Västgötalagen) מצוין שאמונד היה אדם לא נעים כאשר הוא שאף להשיג מטרה כלשהי ושהוא התווה את הגבול בין שוודיה לבין דנמרק.

הכינוי "הזקן" ידוע מכתביו של אדם מברמן וככל הנראה הוא מציין את העובדה שהוא עלה לכס המלוכה בזקנתו או שהוא היה מבוגר יותר מאחיו וקודמו, אנונד יקוב.

אמונד היה אחרון מלכי בית מונסו. אדם מברמן מציין ביצירתו, "מעשי הבישופים של הכנסייה של המבורג" (Gesta Hammaburgensis ecclesiae pontificum), שבנו, אנונד, מת כאשר הוא פיקד על התקפה שוודית על "ארץ הנשים" (Terra Feminarum), התקפה שהסתיימה בתבוסה שוודית. לאחר מותו של אמונד ירש את כתרו חתנו, סטנקיל. על פי אחת הסאגות היה אמונד מלך לזמן קצר בלבד.

קישורים חיצוניים
----------------

* Emund Gamle - Svenskt Biografiskt Lexikon - Riksarkivet (בשוודית)
אין לבלבל עם אין לבלבל ערך זה, העוסק בראש עיריית נהריה, עם הערך "אפי שריר", העוסק בצלם ישראלי.

**אפרים שריר** (1919 - אוקטובר 2001) היה איש ציבור ישראלי שכיהן כראש עיריית נהריה בשנים 1974–1983.

ביוגרפיה
--------

שריר נולד בטרנסילבניה. הוא הצטרף בגיל צעיר לתנועת נוער ציונית ובסוף שנות ה-30 עלה לארץ ישראל, בה הצטרף לקבוצת השרון. בשנת 1955 עבר לנהריה בה עבד במועצת הפועלים כמזכיר איגוד העובדים החקלאיים ולאחר מכן כגזבר מועצת הפועלים. בסוף 1965 נבחר למזכיר מועצת הפועלים של נהריה. שריר המשיך לקדנציה שנייה בראשות מועצת הפועלים. בסוף שנת 1972 לאור דיבורים על סיום כהונתו רבת השנים של גרשון טץ כראש העיר, עלה שמו של שריר כמועמד להחליפו והוא התמודד בתוך מפלגת העבודה על התפקיד, אל מול סגן ראש העיר צבי מאליק. באפריל 1973 זכה שריר למועמדות המפלגה לראשות העיר ורשימת המערך בראשותו זכתה בבחירות ב-7 מתוך 15 מושבים. שריר חתם על הסכם קואליציוני עם נציג הדתיים ובתחילת פברואר נבחר לראשות העיר. בבחירות בנובמבר 1978 זכה לכהונה נוספת בקבלו כ-54% מקולות המצביעים.

בתחילת 1983 ביקש שריר לפרוש ולהעביר את תפקיד ראש העיר למנכ"ל העירייה, יעקב כהנוב. אולם הוא שוכנע להתמודד על עוד קדנציה, אך נוצח במועצת הסניף של מפלגת העבודה על ידי חיים לבב שירש ממנו את ראשות עיריית נהריה. בסוף שנות ה-80 עמד בראש ועדה ציבורית להקמת מוזיאון בריאות בנהריה.

קישורים חיצוניים
----------------

* יואל דר, הישגו האישי של שריר, דבר, 29 בנובמבר 1978

הערות שוליים
------------

1. ↑  יואל דר, אפרים שריד, ראש עירית נהריה, דבר, 22 בפברואר 1974
2. ↑  נבחר מזכיר מ.פ. נהריה, על המשמר, 29 בדצמבר 1965
3. ↑  טץ - מועמד העבודה לראשות עירית נהריה, דבר, 12 באוגוסט 1969
4. ↑  2 מועמדים בנהריה, מעריב, 12 באוקטובר 1972
5. ↑  א. שריר - מועמד "העבודה" לראשות עירית נהריה, דבר, 4 באפריל 1973
6. ↑  הודעה בדבר תוצאות הבחירות לעירית נהריה, ילקוט הפרסומים 1984, עמוד 737-738
7. ↑  אפרים שריר — ראש עירית נהריה, מעריב, 15 בינואר 1974
8. ↑  אפרים שריר מהמערך ראש עירית נהריה, מעריב, 5 בפברואר 1974
9. ↑  נהריה, אפרים שריר קיבל 54%, מעריב, 8 בנובמבר 1978
10. ↑  יצחק מרידור, שריר נוצח בסניף העבודה בנהריה, דבר, 25 במאי 1983
11. ↑  מאיר הראובני, נהריה, מעריב, 19 בנובמבר 1989

| ראשי מועצת ועיריית נהריה |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| אוסקר מאיר וולף | ארנולד כהאן | גרשון טץ | אפרים שריר | חיים לבב | ז'קי סבג | רון פרומר | יצחק ולד | ז'קי סבג | רונן מרלי |
| 1941–1946 | 1946–1947 | 1947–1974 | 1974–1983 | 1983–1989 | 1989–2003 | 2003–2005 | 2005 (ראש ועדה קרואה) | 2005–2018 | 2018 |

 |
ה-LZ 61 הייתה ספינת אוויר של חיל הים הגרמני בתקופת מלחמת העולם הראשונה. הספינה ביצעה כ-10 פשיטות על אנגליה ו-17 משימות תצפית.

פשיטות על אנגליה
----------------

LZ 61 לקחה חלק בכ-10 פשיטות על אנגליה ב-1916:

* 31 בינואר

> הספינה הייתה אמורה להתקיף את ליברפול, אבל בגלל תקלה במערכות הניווט היא הפציצה את טיפטון, ברדלי, ודנסבורי ווולסל: בתקיפה זו נהרגו כ-30 אנשים.
> 
> 

* 1 באפריל

LZ 61 בבסיס נורדהולץ (1916)
> הספינה הפילה מספר פצצות בקליטהורפס, מיד אחרי חצות. אחת מהפצצות הרגה כ-31 חיילים מהגדוד ה-3 של מנצ'סטר.
> 
> 

* 2 בספטמבר

> הספינה לקחה חלק במתקפת ספינות האוויר הגדולה ביותר במלחמה, יחד עם עוד 13 ספינות. במהלך התקיפה הצוות חזה בהשמדתה הSL 11, ספינת האוויר הראשונה שנורתה בשטח אנגליה.
> 
>

השמדתה של LZ 61
---------------

ב-27 בנובמבר 1916, הספינה החלה במתקפה האחרונה שלה על אנגליה, בליווי 9 צפלינים אחרים. לאחר שהפציצה מספר כפרים באנגליה, ה-LZ 61 נתקלה בשלושה טייסים של שירות האוויר של הצי המלכותי שהטיסו מטוסי B.E.2. לאחר חילופי אש ספינת האוויר עלתה בלהבות והתרסקה בים, כ-13 קילומטרים מזרחה ללואוסטופט. לא היו ניצולים.

מפקדים
------

מפקדי הספינה|  | מ | עד |
| --- | --- | --- |
| סרן מקס דייטריץ' | 19 בינואר 1916 | 4 ביולי 1916 |
| קפטן אוגוסט סטלינג | 24 ביוני 1916 | - |
| סגן קורט פרנקנברג | 15 באוגוסט 1916 | 28 בנובמבר 1916 |

בסיסים
------

בסיסים בהם עגנה LZ 61|  | תאריך |
| --- | --- |
| נורדהולץ | 19 בינואר 1916 |
| סדין | 21 בפברואר 1916 |
| טונדר | 5 באפריל 1916 |
| נורדהולץ | 16 באפריל 1916 |

קישורים חיצוניים
----------------

ויקישיתוף מדיה וקבצים בנושא **LZ 61** בוויקישיתוף

הערות שוליים
------------

1. ↑  Puget Sound Airship Society: Zeppelin Airships 1900-1917, www.pugetairship.org
2. ↑  World War I, The Great Zeppelin Raid, net.lib.byu.edu
3. ↑  Holdstock, David; Holdstock, Amelia, Chapter 5 – Edward Laston Pulling: Fengates Hero
4. 1 2  Zeppelin and Garrison Museum Tønder – Airships, www.zeppelin-museum.dk
**The Virgin Prunes** הייתה להקת פוסט-פאנק אירית שפעלה מ-1977 עד 1987.

היסטוריה
--------

באמצע שנות ה-70 נוסדה בדבלין חבורה סגורה בשם Lypton Village. בין המייסדים היו פול היוסון (המכונה בונו, כיום סולן U2), פיונאן מרטין הנווי (המכונה גאווין פריידי) ודרק רואן (המכונה "גוגי"). החבורה יצרה לעצמה עולם פנימי עם מוסכמות משלה וניסתה להתנער מהחברה הבורגנית. תנועת הפאנק והגישה שלה ש"הכל הולך", כולל הקמת להקה בלי שאף אחד מחבריה לא יודע לנגן, הולידו מהחבורה שתי להקות: U2 וה-Virgin Prunes (בז'רגון אירי: "אאוטסיידרים", "פריקים").

את השירה של Virgin Prunes, שלכל חבר בה היה שם במה, ביצעו גאווין פריידיי, גוגי ודייב-איד בוסאראס סקוט (דייוויד סקוט ווטסון). הבסיסט היה סטרונגמן (טרבור רואן), נגן הגיטרה היה דיק אוונס (שמו האמיתי: ריצ'רד אוונס והוא אחיו של דייוויד אוונס, גיטריסט U2 הידוע בכינוי The Edge), המתופף היה פוד (אנטוני מרפי), שהוחלף מאוחר יותר במרי ד'נלון (דייוויד קלי) הקלידן היה דניאל פיגיס.

ההופעות המוקדמות של **Virgin Prunes** היוו יותר מיצג אמנותי שלעיתים קרובות עבר את גבולות הטעם הטוב של הקהל. הסיבה לכך נבעה פחות מניסויים מוזיקליים שונים בהופעותיהם עם פאנק/פוסט-פאנק, רוק תעשייתי, גותי, קברט אפל ומוזיקה אוונגרדית, אלא דווקא מהמשחק החופשי עם תפקידי מיניות ומגדר. הלהקה פיתחה אסתטיקה אידיוסינקרטית, שבעיקר ביטאה גאווה על היות חבריה אאוטסיידרים בכל מובן. עד סוף ה-70 הצליחה הלהקה לבנות מעמד קאלט בקרב מעריציה.

הסינגל הראשון של הלהקה, Twenty Tens, יצא ב-1981. בשנת 1982 יצא האלבום... If I Die, I Die. שהיה פחות ניסיוני ומכוון יותר לסאונד של הפוסט-פאנק, האלבום הופק על ידי קולין ניומן (מהלהקת Wire). באותה שנה יצא סינגל מתוכו Pagan Love song.

באלבום הבאים הלכה הלהקה לכיוון חדש בעיקר עם ההופעות החיות לקטעים מלודיים יותר ובלדות, שעם זאת עדיין שיקפו את האווירה האפלה של הלהקה. גאווין פריידי הושפע במיוחד מזמרי שאנסון קלאסיים. המילים נשארו אפילות, תיאטרליות ודרמטיות באופן עקבי.

הלחץ הפסיכולוגי והפיזי בזמן סיבובי ההופעות והתסכול שנגרם על ידי תעשיית המוזיקה הובילו לחילוקי דעות בתוך הלהקה. גוגי היה הראשון שעזב (ולאחר מכן הפך לצייר מצליח), דיק הלך אחריו מהר מאוד. כשגאווין פריידיי עזב את הלהקה ב-1987,מה שהוביל להתפרוקותה הסופית.

מורשת
-----

עד היום הלהקה שומרת על השפעה רבה על מוזיקאים כגטו ביורק, בילי קורגן ו-Nine Inch Nails.

בשנת 2004 הוציאה Mute Records אנתולוגיה של Virgin Prunes בחמישה תקליטורים. שגווין פריידי לקח על עצמו את הפיקוח על הדיגיטציה.

קישורים חיצוניים
----------------

* 

* אתר האינטרנט הרשמי של Virgin Prunes (באנגלית)
* אתר רשמי
* Virgin Prunes, ברשת החברתית פייסבוק

* Virgin Prunes, באתר Last.fm (באנגלית)

* Virgin Prunes, באתר AllMusic (באנגלית)

* Virgin Prunes, באתר MusicBrainz (באנגלית)

* Virgin Prunes, באתר Discogs (באנגלית)

* Virgin Prunes, באתר Songkick (באנגלית)

הערות שוליים
------------

1. ↑  Brainwashed Virgin Prunes, "A New Form of Beauty
2. ↑  Nostalgia central
3. ↑  Discography Virgin prunes
4. ↑  עמוד הלהקה באתר חברת התקליטים Mute

|  |  |
| --- | --- |
| בקרת זהויות עריכת הנתון בוויקינתונים | 
* GND: 10282693-6
* ISNI: 0000 0001 1519 8441
* MusicBrainz: 16cb5325-3458-4845-b8d6-5933a2ec3166
* VIAF: 174149196465874791479
* WorldCat: viaf-137342961

 |
פירוש נוסף ערך זה עוסק במומחה העוסק בייעוץ. אם התכוונתם לתפקיד או דרגה בשירות החוץ, ראו דרג דיפלומטי.
**יועץ** הוא אדם בעל מומחיות וניסיון בתחום מסוים, העוסק במתן עצות למקבלי החלטות הנזקקים לידע בתחום התמחותו של היועץ.

בחלק מהמקרים ניתן הייעוץ לפרט, לצורך התנהלותו האישית, ולעיתים ניתן הייעוץ לארגון. הקשר עם היועץ נעשה לעיתים על בסיס חד-פעמי או קצר טווח, לשם התמודדות עם החלטה נקודתית, ולעיתים זו התקשרות לטווח ארוך, לשם התמודדות עם צורך שוטף בקבלת החלטות. בהתקשרות לטווח ארוך היועץ הוא לעיתים שכיר של הארגון, ולעיתים הוא אדם חיצוני לארגון, המקבל תשלום לפי השעות שהשקיע או תשלום חודשי קבוע (ריטיינר). יועץ חיצוני פועל לעיתים כעצמאי, ולעיתים הוא חלק מחברת ייעוץ.

לעיתים תפקידו של היועץ אינו מסתיים במתן ייעוץ בלבד, אלא מתפרס לפעילות נרחבת יותר. דוגמה: יועץ למכרז יתמוך בקבלת החלטה על הספק הזוכה, אך לעיתים יעסוק בהכנת מסמכי המכרז, שלפיהם יתקבל המידע המשמש בסיס לקבלת ההחלטה, ולאחר בחירת הספק הזוכה יפקח היועץ על עמידתו בהתחייבויותיו.

באחדים ממקצועות הייעוץ נדרש רישיון לעיסוק בייעוץ:

* יועץ מס: עוסק במתן ייעוץ לנישומים בתחום המיסוי, ומטפל בקשר שבין הנישום לרשויות המס. חייב ברישיון לפי חוק הסדרת העיסוק בייצוג על ידי יועצי מס, התשס"ה-2005.
* יועץ משפטי: עורך דין העוסק במתן ייעוץ משפטי ושירותים משפטיים. חייב ברישיון לעריכת דין.
* יועץ פנסיוני: מסייע לפרט בקבלת החלטה על בחירת מסלול ביטוח פנסיוני. חייב ברישיון לפי חוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005.

בחלק אחר של מקצועות הייעוץ לא נדרש רישיון. דוגמאות לכך:

* יועץ ארגוני או יועץ אסטרטגי: יועץ לארגונים על התנהלותם, בתחומים של אסטרטגיה עסקית, מבנה ארגוני, תהליכי עבודה ועוד.
* יועץ תקשורת: יועץ לפרט או לארגון בתחומי התנהלותם מול אמצעי התקשורת.

העיסוק בייעוץ החל כבר בעת העתיקה. בתורה מסופר על יוסף שיעץ לפרעה כי עליו להתכונן לשנות הרעב, ועל יתרו שהעניק ייעוץ ארגוני למשה.

ראו גם
------

* ייעוץ
* פלא יועץ
* יועץ קים קדיש ראקאץ

קישורים חיצוניים
----------------

* מעין מנלה, אל תבזבזו שנים של ניסיון - כך מקימים עסק ייעוץ אחרי הפרישה, באתר כלכליסט, 7 בספטמבר 2013.
* דוד גורביץ' ודן ערב, הערך "ייעוץ, אימון אישי", באתר אנציקלופדיה של הרעיונות.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph616002

 |
**אמומירטוס לומה** (שם מדעי: ***Amomyrtus luma***; מכונה לעיתים בפשטות **לומה**), הוא מין של עץ ממשפחת ההדסיים המצוי באמריקה הדרומית, ואחד משני המינים בסוג אמומירטוס. העץ הוא יליד צ'ילה וארגנטינה, ומצוי ממחוז או'היגינס עד למחוז אייסן בצ'ילה; הוא הובא גם לספרד. העץ תואר מדעית לראשונה על ידי הכומר הצ'יליאני חואן איגנסיו מולינה. מין זה צומח בעיקר ביערות הגשם הממוזגים בקצה טבעת האש בדרום אמריקה - לרוב בקרבת נחלים ואזורים לחים אחרים, ומאכלס גבהים של 700–900 מטר מעל פני הים.

האטימולוגיה של הצמח היא כדלהלן: *Amomyrtus* הוא שילוב של המילים היווניות *Amos* (ריחני) ו-*Myrtus* (הדס); *luma* הוא השם שבו מכונה העץ על ידי ילידי המפוצ'ה בדרום אמריקה, וזהו גם המקור לשמו הנפוץ. אין להתבלבל בין מין זה לבין סוג אחר במשפחת ההדסיים הנקרא לומה (*Luma*) שמצוי אף הוא בדרום אמריקה.

אמומירטוס הלומה הוא עץ ירוק עד המתנשא עד לגובה של 25 מטר, והקוטר הממוצע של הגזע הוא 50 ס"מ. הקליפה של העץ חלקה, וצבעה אדמדם עד חום, והענפים אדמדמים ושעירים במקצת. העלים הירוקים של הלומה הם בצורת אליפסה, ומסתיימים בקצה מחודד באורך של מילימטר אחד. הפטוטרות שעירות ואורכן 2–4 מילימטר. לפרחים יש 5 עלי גביע ו-5 עלי כותרת לבנים באורך של 4 מילימטר. הפרחים עשירים באבקנים צהבהבים (45-30) שאורכם הוא 4.5-3 מילימטר. הפירות הקטנטנים דמויי האוכמנית של הלומה הם בקוטר של 1.5-1 ס"מ, צבעם שחור עד ארגמן ויש להם בדרך כלל 3 זרעים באורך של 4.5-3 מילימטר.

הפירות האכילים של אמומירטוס הלומה המכונים "קאוצ'אוס" משמשים להכנת ריבה. גזע העץ קשה ועמיד במיוחד ומשמש להסקה.

קישורים חיצוניים
----------------

ויקישיתוף מדיה וקבצים בנושא **אמומירטוס לומה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* IPNI
* Tropicos
 |

* ‏ מידע על אמומירטוס הלומה
**ח'אלד מרדם-ביי** (**Khaled Mardam-Bey**, נולד בעמאן, ירדן, 1968) הוא מתכנת ירדני ממוצא פלסטיני וסורי. נודע בעיקר כיוצר של תוכנת לקוח ה-IRC הפופולרית mIRC.

mIRC
----

 ערך מורחב – **mIRC**  

מרדם-ביי החל לכתוב את התוכנה בשלהי 1994, ושחרר את הגרסה הראשונה שלה ב-28 בפברואר 1995.

mIRC זכתה לפופולריות רבה לאורך השנים - נכון לינואר 2022, התוכנה הורדה מעל 42 מיליון פעמים מהאתר Download.com. כמו כן, בשנת 2003 מדד נילסן דירג את התוכנה ברשימת עשרת יישומי האינטרנט הפופולריים ביותר לאותה השנה.

לאורך השנים המשיך מרדם-ביי לפתח את התוכנה לבדו, כאשר מדי פעם הפיץ גרסאות הבטא של התוכנה על מנת שמשתמשיה יסייעו לו לאתר בה באגים.

מרדם-ביי, שהחל לפתח את התוכנה כתחביב, הפיץ אותה בתחילה כתוכנה חינמית (Freeware). בהמשך, בעקבות הפופולריות הרבה לה זכתה התוכנה ולאחר שהבין שהוא נדרש להקדיש יותר ויותר זמן לפיתוחה, החליט לשנות את רישיון התוכנה על מנת שיוכל להתפרנס מעיסוק זה. בעקבות כך, משנת 2004 התוכנה מופצת כתוכנה שיתופית (Shareware), שלאחר תקופת ניסיון של 30 יום מעלה מסך בו מתבקשים המשתמשים להירשם על מנת לתמוך בהמשך הפיתוח של התוכנה. מסך זה ניתן להסרה על ידי רישום שמחירו 20 דולרים. כיום עבודתו המרכזית של מרדם-ביי היא פיתוח התוכנה.

חייו מחוץ לפיתוח mIRC
---------------------

ח'אלד מרדם-ביי נולד בשנת 1968 בעמאן שבירדן לאם פלסטינית ולאב סורי. 

לפני שהחל לפתח את mIRC, למד לתואר שני במדעים קוגניטיביים באוניברסיטה.

מרדם-ביי מציין באתר הבית שלו כי בעקבות הפופולריות הרבה לה זכתה mIRC החליט לנטוש את לימודיו על מנת להשקיע את מלוא מרצו בפיתוח התוכנה.

במהלך העשור הראשון של המאה ה-21 ביקר ברשות הפלסטינית כדי להשלים מחקר הנוגע ללימודי התואר השני בתחום מדעי הסביבה.

הוא צמחוני, מסיבות מוסריות ובריאותיות.

מתגורר כיום בלונדון.

קישורים חיצוניים
----------------

* 

* אתר האינטרנט הרשמי של ח'אלד מרדם-ביי
* דף הבית של mIRC

הערות שוליים
------------

1. 1 2 3 4 5 6
2. ↑
3. ↑
**אצטדיון PNC** (באנגלית: **PNC Stadium**) הוא אצטדיון כדורגל ביוסטון, בירת טקסס שבארצות הברית. קיבולת האצטדיון היא 23,039 צופים. שמות האצטדיון הקודמים היו **אצטדיון BBVA קומפאס** (באנגלית: **BBVA Compass Stadium**), והוא שימש עד שנת 2019, עת הוחלף השם ל**אצטדיון BBVA** (באנגלית: **BBVA Stadium**) ששימש עד שנת 2021 עת הוחלף לשם הנוכחי.

היסטוריה
--------

במהלך שש השנים הראשונות לקיומה, יוסטון דינמו נדדה בין שלושה אצטדיונים שונים, בהתאם לתחרות בה שיחקה (משחק בליגת ה-MLS, משחק במסגרת גביע ארצות הברית הפתוח או טורניר בינלאומי של CONCACAF). לאור זאת, בשנת 2009, החלה הקבוצה לחפש מקורות מימון על מנת לבנות לעצמה אצטדיון חדש, המיועד לכדורגל בלבד, וסמוך לאזור הדאונטאון. דרישות אלה, בנוסף לנוחות הקבוצה והפסקת הנדודים, היו חלק מדרישות הפרנצ'ייז, מצד מנהלת הליגה.

ב-26 בינואר 2010 הודיעה הקבוצה כי היא מצאה מקום המתאים לבניית האצטדיון החדש, וב-7 באפריל של אותה שנה, אישרה מועצת העיר יוסטון את תוכנית הבנייה. ב-5 בפברואר 2011 החלו העבודות, וב-12 במאי 2012 ארחה יוסטון את משחקה הראשון באצטדיון החדש, בו היא ניצחה את די.סי. יונייטד 1-0.

### ציוני דרך מרכזיים

מאז נחנך האצטדיון החדש, לא הצליחה **יוסטון דינמו** לזכות בשום תואר במסגרת הליגה. עם זאת, ב-26 בספטמבר 2018 היא זכתה לראשונה בתולדותיה ב**גביע ארצות הברית הפתוחח**, לאחר שניצחה את פילדלפיה יוניון בתוצאה 3-0, לעיני 16,060 צופים.

בזירה הבינלאומית, ב-12 באוקטובר 2012, שימש האצטדיון כמגרשה הביתי של נבחרת מקסיקו במשחק מוקדמות מונדיאל 2014, בו ניצחו המקסיקנים את גיאנה בתוצאה 5-0. כשלושה חודשים לאחר מכן, ב-29 בינואר 2013, שימש האצטדיון לראשונה כמגרשה הביתי של נבחרת ארצות הברית בכדורגל, אשר סיימה בתיקו 0-0 מול קנדה.

אף על פי שנבחרת ארצות הברית קיימה מספר משחקים ביוסטון, ואף על פי שהאצטדיון ארח לא פחות מ-14 משחקים במסגרת גביע הזהב של CONCACAF, נכון לשנת 2021 טרם שוחק בו משחק **רשמי** (מוקדמות מונדיאל או **גביע הזהב**) בו שיחקה נבחרת ארצות הברית. עם זאת, נבחרת ארצות הברית בכדורגל נשים קיימה כבר מספר משחקים רשמיים באצטדיון, האחרון שבהם בשנת 2020.

בנוסף, אף על פי שהעיר יוסטון עצמה תארח משחקים במסגרת מונדיאל 2026, יהיה זה אצטדיון NRG (המשמש את קבוצת הפוטבול יוסטון טקסאנס), ולא **אצטדיון PNC**, אשר יארח את המשחקים.

קישורים חיצוניים
----------------

ויקישיתוף מדיה וקבצים בנושא **אצטדיון PNC** בוויקישיתוף
* אתר האינטרנט הרשמי של אצטדיון PNC

הערות שוליים
------------

1. ↑  Council approves deal for $95M Dynamo stadium
2. ↑  Dynamo break ground on new stadium
3. ↑  נתוני המשחק.

| אצטדיוני ה-MLS |
| --- |
| 

|  |
| --- |
| Lower.com פילד (קולומבוס) • אצטדיון TQL (סינסינטי) • אצטדיון PNC (יוסטון) • אצטדיון Q2 (אוסטין) • אאודי פילד (וושינגטון די. סי.) • אליאנץ פילד (סיינט פול) • אצטדיון אקספלוריה (אורלנדו) • בי סי פלייס (ונקובר) • בימו פילד (טורונטו) • אצטדיון בנק קליפורניה (לוס אנג'לס) • אצטדיון ג'ילט (פוקסבורו) • דיגניטי הלת' ספורטס פארק (קרסון) • דיקס ספורטינג גודס פארק (דנוור) • אצטדיון דרייב פינק (פורט לודרדייל) • אצטדיון טויוטה (פריסקו) • אצטדיון יאנקי (ניו יורק) • לומן פילד (סיאטל) • אצטדיון מרצדס-בנץ (אטלנטה) • אצטדיון ניסאן (נאשוויל) • אצטדיון סאפוטו (מונטריאול) • סובארו פארק (צ'סטר) • סולג'ר פילד (שיקגו) • פייפאל פארק (סן חוזה) • פרובידנס פארק (פורטלנד) • צ'ילדרנס מרסי פארק (קנזס סיטי) • רד בול ארנה (הריסון) • אצטדיון ריו טינטו (סנדי) |

 |
**אמאסיה** היא יבשת-על עתידית אפשרית שעלולה להיווצר בעקבות מיזוג אסיה וצפון אמריקה. תחזית זו מסתמכת לרוב על העובדה כי הלוח הפסיפי כבר מפחיתה תחת אירואסיה וצפון אמריקה, תהליך שאם ימשיך באותה מידה יביא בסופו של דבר לסגירת האוקיינוס השקט. בינתיים, בגלל הרכס המרכז אוקייני האטלנטי, צפון אמריקה תידחף מערבה. לפיכך, האוקיינוס האטלנטי בשלב מסוים בעתיד יהיה גדול יותר מאשר האוקיינוס השקט. בסיביר, הגבול בין הלוחות האירואסייתים והצפון אמריקאי היה נייח במשך מיליוני שנים. השילוב בין גורמים אלה יביא לשילוב של צפון אמריקה עם אסיה, ובכך תיווצר יבשת-על. מחקר בפברואר 2012 צופה כי אמאסיה תיווצר על הקוטב הצפוני, בעוד כחמישים עד 200 מיליון שנה.

תרחישים אלטרנטיביים
-------------------

הפליאולוג רונלד בלייקי תיאר את 15 עד 100 מיליון השנים הבאות של ההתפתחות הטקטונית כמושבתת למדי וצפויה אך שום יבשת-על לא תיווצר במסגרת זו. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות ל"מאוד מאוד ספקולטיביות". בנוסף לאמאסיה, שלוש יבשות-על היפותטיות אחרות : "פנגיאה פרוקסימה" של כריסטופר סקוטיס ו"נובופנגיאה"; שתוארו לראשונה בכתבה במגזין ניו סיינטיסט מחודש אוקטובר 2007. אוריקה היא גם אחת מארבע יבשות העל שצפויות להיווצר בתוך 200 מיליון שנה.

ראו גם
------

* טקטוניקת הלוחות
* נדידת היבשות
* פנגיאה פרוקסימה
* אוריקה

לקריאה נוספת
------------

* Nield, Ted, *Supercontinent: עשרה מיליארד שנים בחיי כדור הארץ שלנו,* הוצאת אוניברסיטת הרווארד, 2009, מסת"ב 978-0674032453

קישורים חיצוניים
----------------

* סוכנויות הידיעות‏, החוקרים חוזים: יבשת-על חדשה בשם אמאסיה, באתר וואלה!‏, 8 באוקטובר 2022

הערות שוליים
------------

1. ↑  Wilkins, Alasdair. "A Geological History of Supercontinents on Planet Earth" at *io9*. 27 Jan 2011. Accessed 22 July 2014.
2. ↑  Smith Kerri, Supercontinent Amasia to take North Pole Position, Nature.com, 8 Feb 2012
3. ↑  Manaugh, Geoff & al. "What Did the Continents Look Like Millions of Years Ago?" in *The Atlantic* online. 23 Sept 2013. Accessed 22 July 2014.
4. ↑  Williams, Caroline; Nield, Ted (20 באוקטובר 2007). "Pangaea, the comeback". *New Scientist*. אורכב מ-המקור ב-13 באפריל 2008. נבדק ב-4 באוגוסט 2016. `{{cite news}}`:  (עזרה)
5. ↑  Duarte, João; Schellart, Wouter; Rosas, Filipe (3 באוקטובר 2016). "The future of Earth's oceans: consequences of subduction initiation in the Atlantic and implications for supercontinent formation". *Geological Magazine*. **155**: 45–58. `{{cite journal}}`:  (עזרה)
בית המדפיס הממשלתי בתקופת המנדט
**בית המדפיס הממשלתי** הוא מבנה לשימור בדרך חברון בירושלים, המהווה אחד המייצגים המובהקים בעיר של הסגנון הבינלאומי בארץ ישראל. כיום הוא מהווה חלק מ**רובע המדיה**, והמשרדים של קרן הון הסיכון והקבוצה הבינלאומית JVP.

היסטוריה
--------

המבנה הוקם בשנת 1937 בתכנונו של האדריכל הבריטי אוסטן סיינט בארב הריסון, האדריכל הראשי של מחלקת העבודות הציבוריות בממשל המנדט הבריטי. בשונה מבניינים אחרים שתכנן הריסון בעיר בשרות הממשל הבריטי, שכללו אלמנטים אוריינטליים-רומנטיים רבים (ארמון הנציב, מוזיאון רוקפלר ועוד), תכנן הריסון מבנה זה לחלוטין ברוח המודרניזם הבינלאומי. הבניין תוכנן כמבנה תעשייתי חדיש הבנוי מבטון בציפוי טיח לבן, בדומה למבני העיר הלבנה של תל אביב מאותה תקופה, ובשונה ממבני הסגנון הבינלאומי שהוקמו בירושלים של ימי המנדט, אשר חופו באבן ירושלמית על פי חוק. ברוח הסגנון הבינלאומי, הבניין מתאפיין בקווים אופקיים ישרים ומתמשכים, המודגשים בחלונות רצועה וגגוני בטון לאורך המבנה. הבנייה בוצע תוך שיתוף פעולה עם מהנדס יהודה שפירא. קומת הקרקע של המבנה כללה חללים תעשייתיים מוארים ורחבי ידיים שצוידו במערכות הסקה מרכזית, ובהם פעלו מכונות דפוס חדישות בשיטת "ליינוטייפ".

בבניין הודפסו שטרות כסף והוטבעו מטבעות, וכן נדפסו בו המסמכים הרשמיים של ממשלת המנדט. הבניין הוקם בצמוד לתחנת הרכבת ירושלים, דבר שנועד לייעל את שינוע חומרי הגלם אל מפעל ההדפסה ואת הפצת החומר המודפס ממנו לרחבי הארץ. בתוך המתחם ישנם שרידים של מחסומי קצה של מסילת הברזל, שהיוותה שלוחה של המסילה הראשית לירושלים.

לאחר הקמת מדינת ישראל עבר המבנה לרשות ממשלת ישראל, מי שהקים וניהל את המדפיס הממשלתי היה עזריאל רונן, ממשלת ישראל המשיכה להשתמש בו כבית הדפוס הממשלתי. כמתקן רגיש ומאובטח הוגבהו קירותיו בגדרות תיל, שעם השנים החלידו והפכו מפגע אסתטי, יחד עם הטיח המתקלף והמלוכלך שבציפויו החיצוני, וקשה היה לראות בו מבנה בעל ייחוד ארכיטקטוני. המדפיס הממשלתי התרחב עם השנים והתפשט למבנים נוספים, חדישים יותר, שנבנו מדרום למבנה הישן, ולקראת סוף שנות ה-90 של המאה ה-20 ננטש סופית המבנה ההיסטורי.

במשך כעשור עמד הבניין נטוש ומוזנח, עד שבשנת 2007 החלו בו עבודות שימור ושיקום ביוזמה פרטית ובמימון של קרן הון הסיכון JVP, בראשות אראל מרגלית. את עבודת החידוש והשימור תכנן משרד פלסנר אדריכלים, במטרה לייעדו למרכז מדיה בינלאומי לפיתוח טכנולוגיות דיגיטליות לאנימציה בקולנוע ובמשחקי מחשב. מעטפת הטיח הלבן בחיפוי הבניין חודשה, והוסרו ממנו תוספות מאוחרות שכיערו את חזיתו. אולמות הייצור המרווחים עברו הסבה לאולמות סטודיו ליוצרים, למשרדים ולשירותים נלווים.

הבניין המשופץ נפתח ביוני 2008 וכולל 3,000 מטר רבוע שטח בנוי.

גלריית תמונות מתקופת המנדט
--------------------------

* הבניין במבט מתחנת הרכבתהבניין במבט מתחנת הרכבת
* הכניסה הראשיתהכניסה הראשית
* הכניסה הראשיתהכניסה הראשית
* בית הדפוסבית הדפוס
* עובדי המדפיס הממשלתיעובדי המדפיס הממשלתי
* חצר בית המדפיס הממשלתי עם קבלת מכונות הדפוס, 1937חצר בית המדפיס הממשלתי עם קבלת מכונות הדפוס, 1937

קישורים חיצוניים
----------------

ויקישיתוף מדיה וקבצים בנושא **בית המדפיס הממשלתי** בוויקישיתוף
* דוד קרויאנקר, קצת צניעות לא תזיק, באתר הארץ, 29 במאי 2008
* בית המדפיס הממשלתי – בית JVP באתר המועצה לשימור אתרי מורשת בישראל

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 140086203
* WorldCat: viaf-140086203

 |
**אמאנסיו אורטגה גאונה** (בספרדית: **Amancio Ortega Gaona**, נולד ב-28 במרץ 1936) הוא איש עסקים ספרדי, מייסד ויושב ראש קבוצת אינדיטקס הידועה בעיקר בשל רשת חנויות זארה אשר בבעלותה. בנובמבר 2021 הוערך הונו על ידי פורבס בכ-80 מיליארד דולר.

ביוגרפיה
--------

אורטגה נולד בקסטיליה ולאון, ספרד. בגיל 14 עבר עם משפחתו ללה קורוניה, גליסיה. ב-1966 נישא לרוסליה מרה.

בשנת 1975 פתחו בני הזוג את החנות הראשונה ברשת האופנה זארה, אשר כיום מונה מעל 1,700 חנויות ברחבי העולם. ב-1986 התגרשו בני הזוג, אך מרה נותרה מבעלי המותג והייתה מעורבת בניהולו, עד מותה ב-2013. לבני הזוג נולדו בן ובת.

כיום החברה אינדיטקס אשר אורטגה מכהן כיושב הראש שלה כוללת את רשתות הביגוד זארה, פול אנד בר, סטרדיבאריוס, מאסימו דוטי, ברשקה, זארה הום, לאשט ואוישו. הרשת מעסיקה למעלה מ-90 אלף עובדים, כמרבית העובדים במטה הספרדי הם תושבי לה קורוניה שאורטגה העניק להם העסקה בתקופת שפל כלכלי.

בשנת 2007 דורג לראשונה ברשימת האנשים העשירים בעולם על ידי מגזין פורבס במקום השמיני עם הון בשווי של 24 מיליארד דולר. בתחילת 2017 עלה למקום השני ברשימה עם 72.8 מיליארד דולר.

ב-2011 הודיע אורטגה על פרישתו מחברת אינדיטקס.

קישורים חיצוניים
----------------

ויקישיתוף מדיה וקבצים בנושא **אמאנסיו אורטגה** בוויקישיתוף
* 

* אתר האינטרנט הרשמי של אמאנסיו אורטגה
* Meet Amancio Ortega: The third-richest man in the world, 2013, Fortune
* Meet The Secretive Spanish Billionaire Whose Net Worth Rose The Most In 2012, Business Insider
* אמאנסיו אורטגה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007334409605171
* BNE: XX1672366
* CANTIC: a19429009
* GND: 121358857X
* ISNI: 0000 0000 4928 181X
* LCCN: n2004104644
* NLP: A27618778
* SUDOC: 153649623
* VIAF: 48624738
* WorldCat: lccn-n2004104644

 |
אריק אריקסון  

תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**אריק אריקסון** המכונה "האדום" (1889 - 24 בינואר 1983) היה איש עסקים שוודי-אמריקאי אשר בעת מלחמת העולם השנייה שהה בגרמניה בכיסוי של קשירת קשרים עסקיים עם הנאצים, בעוד שלמעשה ריגל לטובת בעלות הברית. נחשב לבוגד עד שלאחר המלחמה נתגלתה שליחותו האמיתית.

אריק אריקסון היה תעשיין שוודי, נולד בשנת 1889 בארצות הברית. חניך אוניברסיטת קורנל, ממנה קיבל תואר מהנדס.

בשנות העשרים של המאה ה-20 עבד במספר חברות נפט במזרח הרחוק, כשבסיסו הקבוע הוא בשאנגחאי.

בשנת 1936 הגיע אריקסון לסטוקהולם במסגרת עסקיו. בהיותו בשוודיה ויתר על אזרחותו האמריקנית וקיבל את האזרחות השוודית.

מבסיסו בשוודיה קיים אריקסון קשרי עסקים עם חברות גרמניות וקשר קשרים עם תעשיינים גרמניים, שחלקם היו חברי המפלגה הנאצית. הדבר הגיע לידיעת המודיעין האמריקאי, וזה קשר בשנת 1939 קשר עם אריקסון בשוודיה והציע לו לפעול בשירותו ולדווח על תעשיית הדלק הגרמנית. אריקסון נתן את הסכמתו והופגש עם אנשי "המשרד לשירותים אסטרטגיים", ארגון הביון שקדם ל־CIA. אריקסון עבר אימון מקוצר בצילום והצפנה, ויצא לגרמניה, בכיסוי של אוהד הנאצים, במטרה לאסוף מודיעין על תעשיית הדלק, ובעיקר הדלק הסינתטי, בגרמניה. הצגתו כאוהד הנאצים הייתה כה משכנעת עד שידידו ומכריו ראו בו משתף פעולה.

חשיבות שליחותו של אריקסון הייתה בכך שאחת מנקודות התורפה של גרמניה במלחמה הייתה המחסור בדלק. התעשייה הגרמנית תחת ניהולו של אלברט שפר בנתה מפעלים לייצור דלק סינתטי וכוחות בעלות הברית נזקקו למידע על אתרי הייצור, במטרה להפציצם מן האוויר.

בין השנים 1941 ל-1944 נסע אריקסון מספר פעמים לגרמניה. המידע שאריקסון אסף, בעזרת סייענים שגייס מבין אנשי עסקים גרמניים, היה בעל חשיבות רבה לבעלות הברית. כמו כן, נטל אריקסון חלק בתוכנית "Project Safehaven" של ה־O.S.S שנועדה לאתר העברות של זהב על ידי הנאצים לשווייץ ולמדינות נייטרליות אחרות, על מנת שיעמוד לרשותם בארצות מקלט בתום המלחמה. בנוסף למידע הרב שהעביר אריקסון על תעשיית הדלק הסינתטי בגרמניה, הוא הצליח לספק במסגרת תוכנית זו גם מידע רב על הזהב הגרמני.

במסגרת סיפור הכיסוי שלו, יצר אריקסון קשרים עם אישים גרמניים בעלי מעמד ואף קשר קשרים רומנטיים עם נשות חברה גרמניות. הוא נכלל ברשימה השחורה האמריקאית כאוהד הנאצים. רק לאחר המלחמה נתגלתה האמת כאשר הניו יורק טיימס יצא ב-3 ביוני 1945 בכותרת "שוודי פרו־נאצי, אשר במשך 3 שנים הופיע ברשימה השחורה של ארצות הברית, העביר נתונים סודיים על מפעלי הדלק הגרמניים".

בשנת 1958 פרסם סופר יהודי בשם אלכסנדר קליין את סיפורו האמיתי של אריקסון בספר בשם **The Counterfeit Traitor**. הספר הוסרט לסרט בעל שם זה בשנת 1962 (בגרסה העברית: "הבוגד שלא בגד"), בהשתתפותם של ויליאם הולדן ולילי פלמר.

אריק אריקסון נפטר ב־24 בינואר 1983 בשוודיה.

ראו גם
------

* הבוגד שלא בגד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011345638205171

 |